Source: http://docplayer.hu/980243-A-mediajog-szerzoi-jogi-megkozelitese.html
Timestamp: 2016-10-22 03:34:34
Document Index: 9305265

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'BÍRÓSÁG ', 'BÍRÓSÁG ']

⭐A MÉDIAJOG SZERZŐI JOGI MEGKÖZELÍTÉSE
Download "A MÉDIAJOG SZERZŐI JOGI MEGKÖZELÍTÉSE"
1 Dr. Sarkady Ildikó* A MÉDIAJOG SZERZŐI JOGI MEGKÖZELÍTÉSE A szerzői jognak a digitális korban ki kell törnie abból a szemérmes elhatárolódottságból és izolált visszavonultságból, amelyben évtizedek óta egzisztál. Az elit jogterület kategóriája nem tartható már, a médiát átszövő forradalmi technológiai fejlődés kikényszeríti a szerzői jog válaszait a technikai változások által felvetett kérdésekre. A digitális média világában megnő a szerzői jog jelentősége; a médiajoggal határos jogterületek, úgymint hírközlési jog, versenyjog mellett felértékelődik a különböző terjesztési platformok által eljuttatott tartalom és az azt létrehozó szerzői alkotások szerepe. A digitális korszak egyrészt a kapcsolódó jogterületek egymásra utaltságát, konvergenciáját erősíti, ugyanakkor pedig az egyes jogterületekre jellemző sajátos szemléletet, megközelítési módokat is hangsúlyozza, biztosítva ezáltal az adott jogterület integritását. A jelen tanulmány a szerzői jog médiajoggal összefüggő néhány kapcsolódási pontjára kíván rámutatni alapjogi megközelítésben, bemutatva a kapcsolódás főbb nemzetközi egyezményeit és uniós jogforrásait, a két jogterületet alapvetően meghatározó törvények jellegének összehasonlításával, valamint a Szerzői Jogi Szakértő Testület egyes kapcsolódó szakvéleményeinek elemzésével. E tanulmány ennek megfelelően a médiajog egyes szerzői jogi kérdéseivel kíván foglalkozni, amely területek közös kapcsolódási pontja a véleményszabadság és a művészeti önkifejeződés. 1. Alapjogi megközelítés 1.1. Nemzetközi jogi egyezmények A szerzői jog kétféle megközelítése vált ismertté. Az egyik szerint ez a terület a kulturális jog részét képezi, a másik felfogás értelmében pedig a szerzői jog a tulajdonjog részének tekinthető. Jelen tanulmányban nem vitatva a szerzői jog tulajdonjogi megközelítésének létjogosultságát azokra a legjelentősebb nemzetközi egyezményekre és uniós irányelvekre térünk ki, amelyek a szerzői jognak a véleménynyilvánítás alkotmányos alapjogához, így a kulturális alapjoghoz való kötődését támasztják alá. * Szellemi Tulajdon Nemzeti Hivatala, szerzői jogi igazgató 6. (116.) évfolyam 6. szám, december2 64 Dr. Sarkady Ildikó A II. világháború után számos nemzetközi dokumentum deklarálta a szerzői jog biztosítását a szerző számára. Ennek következtében elismerésre került a szerző műve feletti rendelkezési joga. A szerzői jog ebben az értelemben a kultúrában való részvétel szabályrendszerét jelenti. Ehhez a felfogáshoz áll közel a szerzői jognak a véleménynyilvánítási jog részeként való elismerése, miszerint a szerzői mű, az alkotás nem más, mint a szerző formába öntött véleménye. A szerzői jog másik megközelítése a szerzői jog tulajdonjog részeként való felfogása, amely a kulturális és a véleménynyilvánítási megközelítéssel együttesen képezi a szerzői jogi védelem rendszerének hálóját. A kétfajta megközelítés egymásra épülve, közösen biztosítja a kiegyensúlyozott a szerző, a jogosult érdekeit és a felhasználó érdekét, valamint a közérdeket egyaránt figyelembe vevő szabályozást. A szerzői jogot kulturális jogként elismerő nemzetközi dokumentumok rendelkezései közül ki kell emelni az Emberi Jogok Egyetemes Nyilatkozatának 15. cikkét 1 (EJENY, 1948), valamint a Gazdasági, Szociális és Kulturális Jogok Nemzetközi Egyezségokmányának 27. cikkét 2 (GSZKJNE, 1966). Mindkét rendelkezésből kiolvasható a szerzői jog egyik legjelentősebb alapelve: a szerző fogyasztó közötti érdekegyensúly fenntartásának princípiuma. Az EJENY 15. cikke, valamint a GSZKJNE 27. cikke megfogalmazza a szerző érdekeit védő erkölcsi és anyagi értelemben vett védelem biztosítását, illetve azokat az elveket, amelyek a széles közönség jogainak elismerésében testesülnek meg, így a kulturális életben történő részvétel támogatásában, illetve a tudomány haladásából és annak alkalmazásából származó előnyök biztosításában mutatkoznak meg. A véleménynyilvánítás szabadsága nemcsak a szerző javára, hanem az ő terhére is érvényesíthető, amikor más személy kívánja gyakorolni a véleménynyilvánítás szabadságát azzal, hogy közben a szerző jogát háttérbe szorítja cikk (1) Mindenkinek joga van a közösség kulturális életében való szabad részvételhez, a művészetek élvezéséhez, a tudomány haladásában és annak előnyeiben való részesedéshez. (2) Mindenkinek joga van az általa alkotott tudományos, irodalmi vagy művészeti termékekkel kapcsolatos erkölcsi és anyagi érdekeinek védelméhez. 27. cikk Az Egyezségokmányban részes államok elismerik mindenki jogát arra, hogy részt vegyen a kulturális életben; élvezze a tudomány haladásából és annak alkalmazásából származó előnyöket; minden olyan tudományos, irodalmi vagy művészeti alkotás tekintetében, melynek szerzője, erkölcsi és anyagi érdekei védelemben részesüljenek. Az Egyezségokmányban részes államok által e jog teljes érvényesítése érdekében teendő lépéseknek ki kell terjedniük a tudomány és a kultúra megőrzését, fejlesztését és terjesztését biztosító intézkedésekre is. Az Egyezségokmányban részes államok kötelezik magukat a tudományos kutató és alkotó tevékenységekhez nélkülözhetetlen szabadság tiszteletben tartására. Az Egyezségokmányban részes államok elismerik a tudomány és kultúra területén történő nemzetközi kapcsolatok és együttműködés előmozdításából és fejlesztéséből származó előnyöket. Iparjogvédelmi és Szerzői Jogi Szemle3 A médiajog szerzői jogi megközelítése Uniós jogforrások Az Európai Unió eredeti céljai között nem szerepelt a szerzői jogok védelme. A szerzői jog tulajdonjogi megközelítésének előretörésére is előbb került sor, mint annak a kulturális jog részeként való deklarálására. 3 Míg a tulajdonjogi megközelítés elsősorban a szerzői jog közös piacra gyakorolt hatására tekintettel a Bizottság részéről érzékelhető, addig az egyes tagállamok a szerzői jogban a nemzeti kulturális szabályozás eszközét látják, és ezen az alapon törekednek arra, hogy a szerzői jog területén az uniós harmonizációs folyamatot lefékezzék. Ez egyes vélekedések szerint lényegében azt jelenti, hogy míg a tulajdonjogi megközelítés az uniós szerzői jognak a motorja, addig a szerzői jog kulturális jogként való felfogása a harmonizációs gépezet fékjének tekinthető. Az uniós szabályozás területén a Lisszaboni Szerződés értelmében az Alapjogi Charta jogi kötőerővel bír, ennek eredményeként pedig a szerzői jog a tulajdonhoz fűződő jogok körébe került be [17. cikk (2) bekezdés]. Ez a cikk kimondja ugyanis, hogy a szellemi tulajdon védelmet élvez, amelynek részét képezi a szerzői jogi védelem is. 4 Az Európai Unió másodlagos jogalkotásában is megjelenik a szerzői jognak az egyes alapjogokhoz így a szabad véleménynyilvánítás alapjogához való kapcsolódása. Egyértelműen a véleménynyilvánítás szabadságának érvényesülését kívánják előmozdítani a Tanács a műholdas műsorsugárzásra és a vezetékes továbbközvetítésre alkalmazandó egyes szerzői és szomszédos jogi szabályok összehangolásáról szóló 93/83/EGK irányelvének (1993. szeptember 27.) (Műhold kábel irányelv) preambulumában található rendelkezései. A Műhold kábel irányelv preambulumában megfogalmazott célok közül kiemelhető, hogy a tagállami szerzői jogi szabályozások között fennálló különbségek nem jelenthetnek gátat az egyes műsorok határokon átnyúló sugárzásának. 5 A Műhold kábel irányelv ebből következően egyfajta harmonizált szerzői jogokat érintő szabályozás alapjait fekteti le L. bővebben: dr. Gyenge Anikó: Szerzői jogi korlátozások és a szerzői jog emberi jogi háttere. HVG- ORAC Lap- és Könyvkiadó Kft., Budapest, cikk (1) Mindenkinek joga van ahhoz, hogy jogszerűen szerzett tulajdonát birtokolja, használja, azzal rendelkezzen, és azt örökül hagyja. Tulajdonától senkit sem lehet megfosztani, kivéve, ha ez közérdekből, a törvényben meghatározott esetekben és feltételekkel, valamint az ezáltal elszenvedett veszteségekért kellő időben fizetett méltányos összegű kártalanítás mellett történik. A tulajdon használatát, az általános érdek által szükségessé tett mértékben, törvénnyel lehet szabályozni. (2) A szellemi tulajdon védelmet élvez. (5) mivel ennek ellenére ezen célok megvalósítása a határokon átnyúló műholdas sugárzás és a más tagállamokból származó műsorok vezeték útján történő továbbközvetítése tekintetében jelenleg a nemzeti szintű szerzői jogi szabályok közötti eltérések, valamint egy bizonyos mértékű jogbizonytalanság miatt akadályokba ütközik; mivel ezáltal a jogosultak annak a veszélynek vannak kitéve, hogy műveiket díjfizetés nélkül felhasználják, vagy hogy a kizárólagos jogok egyéni jogosultjai a különböző tagállamokban megakadályozzák műveik felhasználását; mivel különösen a jogbizonytalanság képez közvetlen akadályt a műsorok Közösségen belüli szabad mozgása előtt; (8) mivel továbbá a műsorok Közösségen belüli szabad áramlásának előfeltételét képező jogbiztonság hiányzik ott, ahol a műsorokat határokon átívelve vezetékes hálózatokba juttatják és azokban továbbítják; 6. (116.) évfolyam 6. szám, december4 66 Dr. Sarkady Ildikó Az Európai Parlament és a Tanács 2001/29/EK irányelve (2001. május 22.) (InfoSocirányelv) információs társadalomban a szerzői és szomszédos jogok egyes vonatkozásainak összehangolásáról rendelkezései ugyanakkor a szerzői jog rendeltetésének komplexitására utalnak, gondolva itt a véleménynyilvánítás szabadságára, a szerzői jog kulturális szerepére, nem megfeledkezve a szerzőt megillető kizárólagos jogokról, amelyek a szerzői jog tulajdonjogi vetületét jelenítik meg. Az InfoSoc-irányelv jelentősége abban áll, hogy a szerzőt megillető egyes jogok (pl. többszörözés, nyilvánossághoz közvetítés) szabályozása mellett a szabad felhasználás számos esetét is megemlíti, elismerve és teret engedve a szabad véleménynyilvánítás érvényesülésének. 6 Megállapítható továbbá, hogy a médiajog bizonyos szintű harmonizáltságával [lásd Az Európai Parlament és a Tanács 2010/13/EU irányelve (2010. március 10.) a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról (a továbbiakban: Audiovizuális médiaszolgáltatásokról szóló irányelv)] szemben egységes uniós szerzői jogról egyelőre olyan lényegi kérdések harmonizációjának hiánya miatt, mint például a védelem tárgya, a vagyoni jogok köre, a védelmi idő nem beszélhetünk. E multikulturális megközelítés, azaz a tagállami szabályozási jogkör dominanciája a szerzői jog területén többek szerint az Európai Gazdasági Térség működésének gátját jelentheti. Ez pedig kihatással van a szerzők közötti piaci verseny alakulására is, elősegítve a kalózkodás mértékének növekedését. Érdekességként emelhető ki, hogy a Hamisítás Elleni Nemzeti Testület (HENT) által középiskolások körében végzett 2011-es felmérés szerint a letöltési módszerek között a torrent a legjelentősebb (filmek: 83%, zenék: 55% a letöltőkre vetítve), de a fórumok is sokaknak kínálnak letöltési linkeket (filmek: 29%, zenék: 45%). A legális forráshoz való hozzáférésre törekvés mint attitűd a diákok felénél létezik, azaz a fiatal generációnál már lehetőség nyílhat a legális tartalmak kínálatával a kalózkodást visz- 6 Az InfoSoc-irányelv preambulumának (3) pontja szerint: A javasolt harmonizáció elősegíti a négy belső piaci szabadság megvalósítását, valamint összefügg az alapvető jogelvek különösen a szellemi tulajdont is magában foglaló tulajdon, a véleménynyilvánítás szabadsága, valamint a közérdek tiszteletben tartásával. Az InfoSoc-irányelv preambulumának (31) pontja szerint: Megfelelő egyensúlyt kell biztosítani a jogosultak különböző csoportjainak, valamint a jogosultak és a védelemben részesülő művek és teljesítmények felhasználói csoportjainak jogai és érdekei között. A jogok tekintetében a tagállamok által megállapított kivételeket és korlátozásokat az új elektronikus környezet fényében felül kell vizsgálni. Az egyes engedélyköteles cselekményekre vonatkozó kivételek és korlátozások terén fennálló különbségek közvetlen negatív hatást gyakorolnak a belső piac működésére a szerzői jog és szomszédos jogok terén. Ezek a különbségek a művek határokon átnyúló felhasználása, illetve a határokon átnyúló tevékenységek továbbfejlődésének következtében még erőteljesebbé válhatnak. A belső piac megfelelő működésének biztosítása érdekében ezeket a kivételeket és korlátozásokat egységesebben kell meghatározni. A harmonizáció mértékét az határozza meg, hogy az adott kivételek és korlátozások hogyan hatnak a belső piac zavartalan működésére. Iparjogvédelmi és Szerzői Jogi Szemle5 A médiajog szerzői jogi megközelítése 67 szaszorítani. Egyelőre azonban ilyen jellegű tartalomszolgáltatás nem tudott kielégítő mértékben kialakulni a hazai online piacon. 7 A megoldást a szakma képviselőinek egy része és az Unió illetékes bizottsága egy harmonizált, uniós szintű szerzői jog megalkotásában látja. A folyamat már elindult, hiszen az egyes nemzeti szabályokat féltve őrző tagállamok óvatos lépésekkel ugyan, de folyamatosan adják fel szuverenitásukat, engedve a többség akaratának. E lépések eredményeként születtek meg azok az irányelvek, amelyek a szoftverjog, a haszonkölcsönzési jog, a műsorsugárzás joga, továbbá a védelmi idővel kapcsolatos szabályok, az adatbázisjog, valamint a már említett szabad felhasználás és a követő jog területein kívántak egyfajta harmonizált szabályozást megteremteni. Az uniós harmonizáció az audiovizuális művek piacát is érintheti, hiszen jelenleg a határokon átnyúló tartalomszolgáltatást számos tényező akadályozza. Erre tekintettel olyan feltételek megteremtése szükséges, amelyek hozzájárulnak a páneurópai szerzői jogi engedélyezésre vonatkozó zökkenőmentes, könnyebb és technológiailag semleges megoldások kidolgozásához. Végül megemlíthető a közeljövőben várható közös jogkezelés európai keretszabályozásának irányelvben történő szabályozása, ami többek között kiterjedne a multiterritoriális szerzői jogi engedélyezésre, a közös jogkezelők igazgatásának módjára, hatékony felügyeletére, a rájuk vonatkozó transzparenciakövetelmények meghatározására Alkotmánybírósági gyakorlat A hazai Alkotmánybíróság vonatkozó gyakorlatát áttekintve megállapítható, hogy a szerzői jog mind a tulajdonjognak, 9 mind pedig a véleménynyilvánítás szabadságának (kulturális alapjognak) részét képezi. Ez utóbbi felfogást tükröző legjelentősebb alkotmánybírósági döntés a 30/1992. (V. 26.) AB határozat, amely szerint tágabb értelemben a művészi kifejeződés a véleménynyilvánítás szabadságának részét képezi. Az Alkotmánybíróság e határozatában kifejtette, hogy a véleménynyilvánítás szabadságának kitüntetett szerepe van az alkotmányos alapjogok között, tulajdonképpen anyajoga többféle szabadságjognak, az ún. kommunikációs alapjogoknak. Ebből eredő külön nevesített jogok a szólás- és a sajtószabadság, amely utóbbi felöleli valamennyi médium szabadságát, továbbá az informáltsághoz való jogot, az információk megszerzésének szabadságát. Tágabb értelemben a véleménynyilvánítási szabadsághoz tartozik a művészi, (a letöltés időpontja: aug. 17.). A Bizottság közleménye: A szellemitulajdon-jogok Egységes Piaca A kreativitás és az innováció ösztönzése Európában a gazdasági növekedés elősegítése minőségi munkahelyek teremtése, valamint kimagasló színvonalú termékek és szolgáltatások biztosítása céljából [COM(2011) 287 végleges], Brüsszel, május 30. L. a 1338/B/1992. számú AB-határozat. 6. (116.) évfolyam 6. szám, december6 68 Dr. Sarkady Ildikó irodalmi alkotás szabadsága és a művészeti alkotás terjesztésének szabadsága, a tudományos alkotás szabadsága és a tudományos ismeretek tanításának szabadsága. Az Alkotmánybíróság következő megállapítása ugyanezt támasztja alá: Mindenkinek joga van a szabad véleménynyilvánításra; ez a jog magában foglalja mindenfajta adat és gondolat határokra való tekintet nélküli szóban, írásban, nyomtatásban, művészi formában vagy bármilyen más, tetszése szerinti módon történő keresésének, megismerésének és terjesztésének a szabadságát is. 10 Az Alkotmánybíróság egy másik, 24/1996. (VI. 25.) AB határozatában alkotmányellenesnek ítélte azt a korábbi szabályozást, miszerint az egyes (gazdálkodó, társadalmi, jogi személyiséggel nem rendelkező) szervezetek művészi alkotást csak művészeti szempontból történő elbírálás után szerezhetnek be, használhatnak fel és hozhatnak forgalomba. E döntés szerint az Alkotmánybíróság megállapította, hogy: a képzőművészet, az iparművészet, a fotóművészet és az ipari tervezőművészet egyes kérdéseinek szabályozásáról szóló 83/1982. (XII. 29.) MT rendelet 2. (1), (2), (3), (4) és (5) bekezdése, továbbá a végrehajtására kiadott 16/1982. (XII. 29.) MM rendelet a alkotmányellenes, mivel alkotmányellenesen sérti a szerző művészi szabadságát, illetve a művészi alkotások terjesztéséhez fűződő jogát [24/1996. (VI. 25.) AB határozat]. A határozat hivatkozott az előbbiekben említett [a véleménynyilvánítás szabadságára vonatkozó] 39/2002. (IX. 25.) AB határozat indokolásában foglaltakra. A véleménynyilvánítás szabadsága ugyanakkor nem korlátlan jog, erre utal az Alkotmánybíróság 34/2009. (III. 27.) AB határozata is, miszerint: A szabad véleménynyilvánításhoz való jog objektív, intézményes oldala nemcsak a sajtószabadságra, oktatási szabadságra stb. vonatkozik, hanem az intézményrendszernek arra az oldalára is, amely a véleménynyilvánítási szabadságot általánosságban a többi védett érték közé illeszti. Ezért a véleménynyilvánítási szabadság alkotmányos határait úgy kell meghatároznia, hogy azok a véleményt nyilvánító személy alanyi joga mellett a közvélemény kialakulásának, illetve szabad alakításának a demokrácia szempontjából nélkülözhetetlen érdekét is figyelembe vegyék. (ABH 1992, 167, 172.) Mindebből az következik, hogy a médiatartalom tárgya (pl. sajtótermék) adott esetben a mindenkori társadalmi (jelen esetben demokratikus) értékrend kontrollja alá kerül. Ennél fogva biztosítva van, hogy ne bármilyen tartalmú médiatartalom váljon hozzáférhetővé a nyilvánosság számára, korlátozva ezáltal a szerző terjesztéshez való kizárólagos jogát /2002. (IX. 25.) AB határozat. 11 Szjt. 23. (1) A szerző kizárólagos joga, hogy a művét terjessze, és hogy erre másnak engedélyt adjon. Terjesztésnek minősül a mű eredeti példányának vagy többszörözött példányainak a nyilvánosság számára történő hozzáférhetővé tétele forgalomba hozatallal vagy forgalomba hozatalra való felkínálással. Iparjogvédelmi és Szerzői Jogi Szemle7 A médiajog szerzői jogi megközelítése A törvények célja A szerzői jogról szóló évi LXXVI. törvény (Szjt.) és a médiaszolgáltatásokról, a tömegkommunikációról szóló évi CLXXXV. törvény (Mttv.), valamint a sajtószabadságról és a médiatartalmak alapvető szabályairól szóló évi CIV. törvény (Smtv.) preambulumában megfogalmazott célok között vannak olyanok, amelyek azonos irányt mutatnak. Elsőként említhető, hogy mindhárom szabályozás kiemeli a kultúra jelentőségét: míg az Szjt. a nemzeti és az egyetemes kultúra értékeinek megóvására, addig az Mttv. és az Smtv. a kulturális identitás megerősítésére utal. Mindhárom szabályozás az alkotások létrehozására is ösztönöz, ezt alátámasztja az Szjt.- ben szereplő szellemi alkotás ösztönzése kitétel, ami a szerzői művek létrehozását jelenti valamennyi műtípusra (így pl. audiovizuális művek, újságcikkek) kiterjedően, illetve az Mttv.-ben és Smtv.-ben célként szereplő véleménynyilvánítás szabadságának megóvása, amibe beleértendő a művészi szabadság is. Mindhárom esetben a cél az információk, gondolatok valamilyen formában történő terjesztése. Itt kell utalnunk ugyanakkor a médiajog és a szerzői jog szabályozásának eltérő rendeltetésére: az Szjt.-nek ugyanis a médiajogi törvényekkel ellentétben nem feladata az egyes kreatív tartalmak kiszűrése, monitorozása, sőt az egyes alkotások tartalmuktól függetlenül élveznek szerzői jogi védelmet. Az Szjt. a tartalmakat ex lege egyéni, eredeti módon kifejező alkotókat és alkotásokat védi, a művek minőségétől függetlenül. A szerzői jogi védelem nem függ mennyiségi, minőségi, esztétikai jellemzőktől vagy az alkotás színvonalára vonatkozó értékítélettől. 12 Ebből pedig az következik, hogy akár az Smtv. egyes rendelkezéseit sértő tartalom is állhat szerzői jogi védelem alatt. Így például olyan médiatartalom is szerzői műnek minősülhet, amelyik valótlan tényeket tartalmaz (Smtv. 12. ); emberi méltóságot sért [Smtv. 14. (1)]; kiskorúak fejlődését kárósító hatással rendlelkezik [Smtv. 19. (1)] stb. Hangsúlyozni szükséges, hogy a médiajog a véleménynyilvánítás szabadságának, így a művészi kifejeződésnek is egyaránt adhat teret és szabhat gátat. Ez utóbbi eset állhat fenn akkor, amikor a terjeszteni kívánt szerzői mű az Smtv.-ben szabályozott olyan jogok megsértésére irányul, mint pl. az emberi méltósághoz való jog. A két terület tehát rendeltetésének különbözőségéből fakadóan ütközhet egymással. 12 Szjt. 1. (3). 6. (116.) évfolyam 6. szám, december8 70 Dr. Sarkady Ildikó 3. A véleménynyilvánítás szabadságát biztosító rendelkezések A véleménynyilvánítás szabadságát szolgálják és védelmét biztosítják azok az Szjt.-ben szabályozott kizáró okok, valamint a szabad felhasználás körét képező egyes esetekre vonatkozó rendelkezések, amelyek révén a szabad információáramlás megvalósul Kizáró okok Az Szjt. kizárja, hogy a sajtótermékek közleményeinek alapjául szolgáló tények vagy napi hírek szerzői jogi védelem alá kerüljenek. 13 Tények alatt kell érteni nemcsak a napi eseményeket, hanem adott esetben pl. a különböző társadalomtudományi kutatások eredményei alapján megállapítást nyert történelmi adatokat is. Az eljáró tanács az SZJSZT 19/2003 sz. ügyben mutatott rá a hír szó két jelentésére. A szó egyik jelentése valamely esemény megtörténtére, valamely fejlemény bekövetkezésére vonatkozó információt takarja, amiről általában különböző módon lehet tájékoztatást adni, s amit jobbára eltérő módon lehet megfogalmazni, közölni, továbbítani akár a sajtó és a média útján, akár a hétköznapi érintkezés során. A szó második jelentése éppen a megfogalmazott információ. S ebben a jelentésében a szó leggyakrabban a hírügynökségek, a sajtó és az elektronikus média által megfogalmazott és továbbított információra utal. 14 Míg a hír által közölt tények tehát nem állnak szerzői jogi védelem alatt, addig a sajtóban megjelenő, eredeti, egyéni módon megfogalmazott, adott esetben véleményt is tükröző információ szerzői jogi védelem alatt állhat. Információ (nem áll szerzői jogi védelem alatt) Megfogalmazott információ (egyéni, eredeti jellege esetén szerzői jogi védelem alatt áll) 13 Szjt. 1. (5). 14 SZJSZT 19/2003. Iparjogvédelmi és Szerzői Jogi Szemle9 A médiajog szerzői jogi megközelítése A szabad felhasználás esetei A szabad információáramlást, illetve az egyes művekről alkotott vélemény formálását és kinyilvánítását (pl. műkritika) biztosítja az egyik legfontosabb szabad felhasználási eset: az idézés. 15 E szerint a mű részletét az átvevő mű jellege és célja által indokolt terjedelemben és az eredetihez híven a forrás, valamint az ott megjelölt szerző megnevezésével bárki idézheti. Az ún. vendég- és a befogadó szövegnek minden esetben valamilyen tartalmi kapcsolatban (pl. értékelő, bíráló) kell állnia. Meg kell jegyezni, hogy az InfoSoc-irányelvben biztosított, a kritika egyik fontos eszközét jelentő paródia a magyar szerzői jogi törvénybe nem került be. 16 A véleménynyilvánítás szabadságát támogató további szabályozást szolgálja a beszédek (előadások) a cél által indokolt terjedelemben tájékoztatás céljára történő felhasználása. E felhasználáshoz ugyan nem kell engedély, azonban a forrás megjelölése (amennyiben ez nem lehetetlen) szükséges. 17 A napi eseményekhez kapcsolódó tájékoztatást kívánja elősegíteni az a rendelkezés, amely lehetővé teszi, hogy az időszerű gazdasági vagy politikai témákról megjelentetett cikkek vagy az e témákról sugárzott művek a sajtóban szabadon többszörözhetők, interneten terjeszthetők, természetesen a forrás, a szerző feltüntetésével. Ennél az esetnél a jogalkotó a szerző számára biztosítja az ilyen felhasználással szembeni tiltakozást. 18 Végül megemlíthető az a rendelkezés, amely elsősorban a kulturális eseményekről, művekről szóló zökkenőmentes tájékoztatást segíti elő. Itt megszorító feltételként szerepel a cél által indokolt terjedelem, továbbá a forrás, a szerző feltüntetése. 19 Mindezek alapján a szerzői jogi törvény rendelkezései az Mttv. és az Smtv. céljai között szereplő véleménynyilvánítás, szólás és sajtó szabadságának érvényesülését elsősorban az általános rendelkezéseken (pl. kizáró okok) és a szabad felhasználás esetein keresztül biztosítják. 4. A törvények tárgya: a műsorformátum szerzői jogi védelme A médiatartalmak általában szerzői jogi védelem tárgyát képezhetik. E körbe tartozik többek között az újságcikk, a film, a reklám vagy akár a hírműsor. Érdekes kérdésként merül fel a műsorformátum szerzői jogi védelmének kérdése. Ennek elemzéséhez azonban szükséges áttekinteni a szerzői jogi védelem alaprendelkezéseit. 15 Szjt. 34. (1). 16 InfoSoc-irányelv 5. cikk (3) bek. k). 17 Szjt. 36. (1). 18 Szjt. 36. (2). 19 Szjt (116.) évfolyam 6. szám, december10 72 Dr. Sarkady Ildikó 4.1. A szerzői jogi védelem alapja: egyéni, eredeti jelleg Mindenekelőtt leszögezhető, hogy a védelem alapját nem az újdonság, hanem az egyéni, eredeti jelleg alapozza meg, ami a szerző szellemi tevékenységéből fakad. Az egyéni-eredeti jelleg feltétele miatt az ötlet nem állhat szerzői jogi védelem alatt, annak kifejtése, ötletszintjének meghaladása szükséges ahhoz, hogy szerzői műről lehessen szó. Az egyéni, eredeti jelleg fennállásának vizsgálatánál az alkotás tere játszik szerepet, ennek terjedelmét pedig az adott műtípus jellegzetességei, sajátosságai határolják be; ezek az alkotó számára választási lehetőségeket biztosítanak a mű kialakításánál. Ebből következik, hogy az egyéni, eredeti jelleg vizsgálatánál adott esetben más-más mércét kell alkalmazni, hiszen a védelem fennállásának vizsgálata igazodik a mű tartalmának és műfajának sajátosságaihoz (pl. egy regény esetében a szerzőnek jóval több lehetősége van egyéni, eredeti jellegű módon kifejezésre juttatni gondolatait, mint egy széknél, ahol a fizika törvényei behatárolják az alkotás terét) A műsorformátum szerzői jogi védelme az ötlet és a kibontott ötlet elválasztása Az SZJSZT 24/2008 sz. szakvéleménye 21 úgy foglal állást, hogy a bírói és a szakértői gyakorlat nem zárja ki a műsorformátum leírásának szakirodalmi műként (forgatókönyv szintű kidolgozottság) való szerzői jogi védelmét. 22 Ebből következik, hogy nem állhat szerzői jogi védelem alatt az a műsorleírás, amelynek kifejezésmódja egyszerű jelleget mutat, hiányzik belőle az esztétikai megformáltság. Ilyen esetben általában a műsorleírás célja, hogy utasításokat nyújtson. 23 Fontos megjegyezni, hogy a leírás eredményét képező formátum nem állhat szerzői jogi védelem alatt, ugyanis a műsorformátum egyes elemei az epizódok létrehozásának folyamán töltődnek fel olyan tartalommal, amelyek egyéni, eredeti jegyekkel rendelkezhetnek. 24 Így a formátum nyomán szerkesztett egyes műsorszámok audiovizuális műnek, szerzői műnek minősülhetnek. 20 Az alkotás terének jelentőségére utal a következő szakvélemény is: Elegendő az, hogy a műben az egyéni jelleg valamilyen minimuma megnyilvánuljon, azaz ne legyen teljesen meghatározva a körülmények vagy az alkalmazott eszközök által; legyen legalább minimális tere a különböző megoldások közötti emberi választásnak, továbbá hogy ne egy meglévő alkotásnak szolgai másolásáról legyen szó. (SZJSZT 19/2005, továbbá vö. 1/2005.) 21 Az SZJSZT rövidítés a Szellemi Tulajdon Nemzeti Hivatala mellett működő Szerzői Jogi Szakértő Testü- 22 letre utal. SZJSZT 08/ SZJSZT 32/ SZJSZT-08/2010. Iparjogvédelmi és Szerzői Jogi Szemle11 A médiajog szerzői jogi megközelítése 73 Ötlet (nem védett) Műsorformátum (mint szakirodalmi mű) Műsorszám (audiovizuális mű) 4.3. Műsorszám szerzői jogi védelme Az Szjt. a nem megnevezett műtípusú műveket is védelemben részesíti, erre utal a következő rendelkezés: Szerzői jogi védelem alá tartozik függetlenül attól, hogy e törvény megnevezi-e az irodalom, a tudomány és a művészet minden alkotása. Ilyen alkotásnak minősül különösen: 25 Az Smtv. meghatározza mind a műsor, mind pedig a műsorszám fogalmát ( , illetve 47. pont), azonban nem ismeri a műsorformátum definícióját. A médiaszabályozás relációjában fontos kiemelni, hogy a műsorszám ugyan az Szjt.-ben sem került meghatározásra, szerzői jogi jelentősége három szempontból mégis megnyilvánulhat a következők szerint: 1. az egyes műsorszámokban szerzői műveket használnak fel, 2. az adott műsorszám szerkesztése egyéni, eredeti jelleget mutat, 26 valamint 3. a műsorszámban alkalmazott egyéni, eredeti megoldások fordulnak elő. A műsorszám fogalmát az Szjt. nem határozza meg, így e tekintetben az Mttv. nyújt iránymutatást. Az Mttv. 47. pont alatti értelmező rendelkezése szerint: Műsorszám: hangok, illetőleg hangos vagy néma mozgóképek sorozata, mely egy médiaszolgáltató által kialakított műsorrendben vagy műsorkínálatban önálló egységet alkot, és amelynek formája és tartalma a rádiós vagy televíziós médiaszolgáltatáséhoz hasonlítható Szjt. 1. (2). 26 SZJSZT 08/ Lásd: bővebben: SZJSZT-24/ (116.) évfolyam 6. szám, december12 74 Dr. Sarkady Ildikó Ad 1. A műsorszámban történő szerzői jogi művek, teljesítmények felhasználása Az SZJSZT 24/2008 számú ügyben eljáró tanácsa megállapította, hogy az esetek legnagyobb részében a műsor védelme annyiban származékos, hogy a műsorszám létrehozásához előzetesen meglévő szerzői műveket és előadóművészi, sokszor hangfelvétel-előállítói, illetve film-előállítói teljesítményeket is felhasználnak. Ekkor a jogszerűen eljáró rádiótelevíziószervezet szerzői jogi jogállása kettős: egyrészt sugárzási jogot szerzett felhasználója a műsorszámokban felhasznált szerzői műveknek, hangfelvételeknek, film-előállítói és előadóművészi teljesítményeknek, másrészt pedig szomszédos jogi jogosultja a műsorszámnak. 28 Ad 2. A műsorszám szerkesztésének egyéni, eredeti jellege Ugyanebben a szakvéleményben az eljáró tanács megállapította, hogy a rádióműsorok szerkesztése eredményezheti gyűjteményes művek létrejöttét. Ennek azonban a feltétele az, hogy a szerkesztői tevékenység szellemi alkotásnak minősüljön, mégpedig a gyűjteményben szereplő művek vagy adatok, illetve bármely más nem védett anyag egyéni, eredeti jellegű összeválogatása, elrendezése vagy szerkesztése folytán. 29 Ad 3. A műsorszám egyéni, eredeti elemei Milyen egyéni, eredeti formai elemek lehetnek egy műsorszámban, amelyek megalapozhatják annak szerzői jogi védelmét? Ilyenek lehetnek a sajátos arculat, az ismétlődő, de értelemszerűen eltérő tartalmú rovatok (pl. újdonságok, teszt). 30 Szükségszerűen utalni kell a szerzői jogi védelem sajátos jellegére, ami elsősorban a jogérvényesítés területén okozhat nehézségeket. A jogérvényesítés kapcsán is hangsúlyozni szükséges, hogy a szerzői jogi védelem nem az újdonságot védi, hanem az egyéni, eredeti jelleget. Ebből következik, hogy előfordulhat: egyes műsorformátum alapján készült műsorszámokban olyan ötletek szerepelnek, amelyek más, hasonló témájú műsorokban már szerepeltek. Ismételten hangsúlyozni kell, hogy az ötlet nem áll szerzői jogi védelem alatt. A másik ehhez kapcsolódó érdekesség, hogy a szerzői jogi védelem kizárólag a másolás ellen véd, ebből pedig az következik, hogy a szerzői jog esetében teoretikusan előfordulhat, hogy két egymástól függetlenül azaz nem másolás eredményeként létrejött, azonos vagy hasonló megoldás nem vezet szerzői jogi jogsértéshez. A szerzői jogi jogsértés megállapítása ugyanis feltételezi, hogy a vizsgált mű a másik mű (részbeni) másolásának eredményeként került megalkotásra. A bizonyítás nehézsége elsősorban a szerzői jogi védelem sajátos keletkezésére vezethető vissza. Szerzői jogilag tehát 28 SZJSZT 24/ SZJSZT 24/2008.; Capuccino-ügy. 30 SZJSZT 24/2008. Iparjogvédelmi és Szerzői Jogi Szemle13 A médiajog szerzői jogi megközelítése 75 teljesen legálisan futnak azonos vagy nagyon hasonló szinopszis alapján valóságshow-k a kereskedelmi médiaszolgáltatók programjában. A szerzői jogi védelem a mű létrejöttével keletkezik anélkül, hogy a mű előzetes vizsgálatára sor kerülne. Így a szerzői jog esetében nincs szükség ún. levédetésre, az ex lege fennáll, amennyiben a szerzői jogi alkotás feltételeinek az adott mű megfelel. Ezáltal kizárólag a bíróság az, amely jogerős határozatában számos esetben az SZJSZT által nyújtott szakvélemény birtokában a védelem fennállásáról dönt. 5. A műsorszám megszakításával megvalósított szerzői jogi jogsértések értelmezése A reklámnak mint a műsorszolgáltatás részének kétfajta szerzői jogi kapcsolódását lehet kiemelni. Az egyik megközelítés szerint a reklám minősülhet szerzői műnek, a másik szerint pedig az egyes szerzői művek (így pl. audiovizuális alkotások) reklámmal történő megszakítása felvethet bizonyos szerzői jogi kérdéseket, mégpedig a szerzőt megillető mű egységének védelméhez való jogát. Az előbbihez kapcsolódóan a szerzői műnek minősülő reklám mindenfajta felhasználásához szükséges a szerző engedélye. A felhasználást itt a lehető legtágabb értelemben kell érteni, azaz idetartozik a sugárzás, de ugyanúgy az interneten történő felhasználás is. A szerzőt e tekintetben mind az uniós jog, mind pedig a hazai jog védelemben részesíti. Így az Európai Parlament és a Tanács a tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról (audiovizuális médiaszolgáltatásokról) szóló 2010/13/EU irányelve (2010. március 10.) 20. cikkének (1) bekezdése kimondja: A tagállamok biztosítják, hogy a műsorszámba beiktatott televíziós reklám vagy televíziós vásárlás figyelembe véve a műsorszámban a természetes szüneteket, az érintett műsor időtartamát és természetét ne sértse a műsorszám egységét, valamint a jogosultak jogait. Az idézett uniós szabályozással összecseng az Mttv ának (2) bekezdése, miszerint: A lineáris médiaszolgáltatásban a műsorszám megszakításával közzétett reklám és televíziós vásárlás figyelembe véve a műsorszámon belüli természetes szüneteket, a műsorszám időtartamát és jellegét nem sértheti indokolatlan mértékben a műsorszám egységét, valamint a műsorszám szerzői vagy szomszédos jogi jogosultjának jogát vagy jogos érdekét. A mű egységének védelménél az Szjt ának rendelkezése az irányadó: A szerző személyhez fűződő jogát sérti művének mindenfajta eltorzítása, megcsonkítása vagy más olyan megváltoztatása vagy megcsorbítása, amely a szerző becsületére vagy hírnevére sérelmes. A mű egysége egyrészt az alkotás fizikai egészét, másrészt szellemi egységét, mondanivalóját jelenti. A mű egységéhez (torzításmentességéhez) való jog megsértését kétféleképpen lehet értelmezni. Az egyik értelmezés szerint az eltorzítás, megcsonkítás, megváltoztatás vagy meg- 6. (116.) évfolyam 6. szám, december14 76 Dr. Sarkady Ildikó csorbítás csak abban az esetben nem megengedett, ha az a szerző becsületére vagy hírnevére sérelmes. A másik megközelítés szerint a törvény tiltja a mű bármilyen eltorzítását vagy megcsonkítását, függetlenül attól, hogy az sérelmes-e a szerző becsületére vagy hírnevére. Ezzel kapcsolatban nincs kialakult egységes álláspont. A törvényhez fűzött indokolás (és a Szellemi Tulajdon Nemzeti Hivatala is) az első értelmezés mellett foglal állást, míg A szerzői jogi törvény magyarázata 31 a második szemléletet tartja irányadónak. A műsorok reklámmal történő megszakítása a szerzőnek a mű egységéhez való jogát érinti. E jog értelmezése azonban nem válhat parttalanná, ugyanis így a műsorszolgáltatás egyik legfontosabb finanszírozási lehetősége szűnne meg, ennélfogva e jognak az érvényesülése bizonyos korlátok mentén biztosítható csak. 6. Összegzés 1. A szerzői jog a szerzőt és az alkotást védő egyéni érdekrendszere (magánérdek), valamint a médiaszabályozás szemlélete (közérdek) között alapvető különbség áll fenn. A médiaszolgáltatás ún. értéklánc alapú szemlélete a médiaszabályozásban is megnyilvánul, az az egyes szolgáltatásokat a maguk egészében veszi figyelembe. 2. A szerzői jogi szabályozás (magánérdek) az egyedi felhasználásokra összpontosít. A szerzői jogi szemléletmód tehát nem veszi számba az egyes szolgáltatásokat, illetve azok folyamatát. 3. A két szabályozás céljai között azonban egyaránt jelentőséget kap egyrészt a kultúra, a kulturális értékek védelme, másrészt a szellemi alkotások létrehozásának ösztönzése, ugyanakkor a médiajog a véleménynyilvánítás szabadságának, azaz a művészi kifejeződésnek egyaránt adhat teret és szabhat gátat is. 4. Végül le kell szögezni, hogy mind a szerzői jogi szabályozásnak, mind a médiaszabályozásnak a technológiai és a piaci viszonyokkal összhangban kell állnia, elősegítve az új üzleti modellek megjelenését és a tartalmak sokszínűségének biztosítását, ösztönzését. 31 A szerzői jogi törvény magyarázata, (szerk. dr. Gyertyánfy Péter). CompLex Kiadó Jogi és Üzleti Tartalomszolgáltató Kft., 2006, Budapest, p. 87. Iparjogvédelmi és Szerzői Jogi Szemle Több megjelenítése
Dr. Munkácsi Péter * : Szerzői jogok és jogsértések Magyarországon 2009. november 27. Tihany, MTA Balatoni Limnológiai Kutatóintézet (az elhangzott prezentáció írott változata) Tisztelt Hölgyeim és Uraim! Részletesebben Alapvető tudnivalók. a szerzői jogról
Alapvető tudnivalók a szerzői jogról MAGYAR SZABADALMI HIVATAL 2008 Alapvető tudnivalók a szerzői jogról MAGYAR SZABADALMI HIVATAL 2008 3 I. A SZERZŐI JOG FOGALMA, TÁRGYA, HATÁLYA...................... Részletesebben A médiaszolgáltatás és a sajtótermék fogalma az új magyar médiaszabályozásban
A médiaszolgáltatás és a sajtótermék fogalma az új magyar médiaszabályozásban Tartalom Tartalom... 1 I. Összefoglaló... 2 II. A médiaszolgáltatás és a sajtótermék fogalma az új magyar médiaszabályozásban Részletesebben Készült: a Friedwald Kft. megbízásából a Dél-Dunántúli Örökségturisztikai Klaszter részére. (7621 Pécs, Rákóczi út 1.)
Szerzői jog és iparjogvédelem a Dél-Dunántúli Örökségturisztikai Klaszter tevékenységének tükrében: örökséghelyszínekkel és attrakciókkal kapcsolatos szerzői jogi és iparjogvédelmi kérdések jogi szabályozása Részletesebben A gyermek mindenek felett álló érdekének és a véleménynyilvánítás szabadságának egymáshoz való viszonya a hazai szabályozás tükrében
Dránovits Tímea PhD-hallgató, Pécsi Tudományegyetem Állam- és Jogtudományi Kar Alkotmányjogi Tanszék A gyermek mindenek felett álló érdekének és a véleménynyilvánítás szabadságának egymáshoz való viszonya Részletesebben KOMMUNIKÁCIÓS JOGOK AZ EURÓPAI UNIÓBAN ÉS MAGYARORSZÁGON
BUDAPESTI GAZDASÁGI FŐISKOLA KÜLKERESKEDELMI KAR KOMMUNIKÁCIÓ ÉS MÉDIATUDOMÁNY SZAK Nappali tagozat Regionális kapcsolatok és pályázati kommunikátor szakirány KOMMUNIKÁCIÓS JOGOK AZ EURÓPAI UNIÓBAN ÉS Részletesebben VÁLOGATÁS A SZERZŐI JOGI SZAKÉRTŐ TESTÜLET SZAKVÉLEMÉNYEIBŐL
VÁLOGATÁS A SZERZŐI JOGI SZAKÉRTŐ TESTÜLET SZAKVÉLEMÉNYEIBŐL Hírközlési hálózat szerzői jogi védelme SZJSZT-22/08/1 A Szegedi Rendőrkapitányság megkeresése A Szegedi Rendőrkapitányság által feltett kérdések Részletesebben AZ INTERNETES TARTALOMSZOLGÁLTATÁSOKRA VONATKOZÓ SZABÁLYOZÁS AZ EURÓPAI UNIÓBAN ÉS EGYES NEMZETI JOGOKBAN
Országos Rádió és Televízió Testület Irodája Stratégiai Igazgatóság AZ INTERNETES TARTALOMSZOLGÁLTATÁSOKRA VONATKOZÓ SZABÁLYOZÁS AZ EURÓPAI UNIÓBAN ÉS EGYES NEMZETI JOGOKBAN 2001. szeptember 27. AZ INTERNETES Részletesebben A média-értéklánc szerzői jogi vonatkozásai
M é d i a t u d o m á n y i K ö n y v t á r A média-értéklánc szerzői jogi vonatkozásai Sarkady Ildikó Grad-Gyenge Anikó A média-értéklánc szerzői jogi vonatkozásai Médiatudományi Könyvtár 4. Sorozatszerkesztő Részletesebben SZEGEDI TUDOMÁNYEGYETEM ÁLLAM - ÉS JOGTUDOMÁNYI DOKTORI ISKOLA. Bakos Eszter
SZEGEDI TUDOMÁNYEGYETEM ÁLLAM - ÉS JOGTUDOMÁNYI DOKTORI ISKOLA Bakos Eszter A kiskorúak védelme a lineáris és a lekérhető audiovizuális médiaszolgáltatással szemben az Európai Unió és hazánk szabályozása Részletesebben Az új magyar médiaszabályozás
Az új magyar médiaszabályozás Az új magyar médiaszabályozás Kiadó: Nemzeti Média- és Hírközlési Hatóság Nyomtatta: HTSART Kft. Budapest, 2011. november Tartalomjegyzék Előszó...7 2010. évi CIV. törvény Részletesebben Polgári jogi alapfogalmak
ATALANTA Üzleti Szakközépiskola Polgári jogi alapfogalmak Szerző: dr. Bednay Dezső Budapest 2009-11 1 Tartalomjegyzék Bevezetés I. Témakör: A személyhez- és a szellemi alkotáshoz fűződő jogok 4.o. 1) A Részletesebben Az alapvető jogok biztosának Jelentése az AJB-3395/2012. számú ügyben
Az alapvető jogok biztosának Jelentése az AJB-3395/2012. számú ügyben Előadó: Dr. Szajbély Katalin Az eljárás megindítása 2012 márciusában a Magyarországon élő nemzetiségek jogainak védelmét ellátó biztos-helyettes Részletesebben A véleménynyilvánítás szabadsága az interneten, különös tekintettel a közvetítő szolgáltatók felelősségére
A véleménynyilvánítás szabadsága az interneten, különös tekintettel a közvetítő szolgáltatók felelősségére Ancsin János jogász szak nappali tagozat 2011 Konzulensek: Dr. Mezei Péter, egyetemi docens Dr. Részletesebben dr. Horváth Katalin ügyvéd Sár és Társai Ügyvédi Iroda
dr. Horváth Katalin ügyvéd Sár és Társai Ügyvédi Iroda A gyűjtő és kereső portál szolgáltatás jogszerűsége és a jogszerűtlennek minősülő szolgáltatás elemek kiküszöbölése Ügyfeleink gyakran fordulnak hozzánk Részletesebben A szerző jelentősége és művével való kapcsolata. Hova tovább szerzői jog? 1
Iustum Aequum Salutare X. 2014. 1. 149 162. A szerző jelentősége és művével való kapcsolata Hova tovább szerzői jog? 1 egyetemi adjunktus (PPKE JÁK) [ ] a szerző jogának törvényes védelme abból a megfontolásból Részletesebben 1. A korábban szigorúan szabályozott médiumok jogi terheit is csökkenteni kell a megváltozott fogyasztási és technikai környezet miatt.
A MÉDIATARTALOM SZABÁLYOZÁSA A VITAANYAG LEGFONTOSABB MEGÁLLAPÍTÁSAI 1. A korábban szigorúan szabályozott médiumok jogi terheit is csökkenteni kell a megváltozott fogyasztási és technikai környezet miatt. Részletesebben AZ ÚJ MAGYAR MÉDIASZABÁLYOZÁS ALKOTMÁNYOSSÁGI KÉRDÉSEI. KOLTAY ANDRÁS egyetemi adjunktus (PPKE JÁK)
Iustum Aequum Salutare VII. 2011/2. 31 141. AZ ÚJ MAGYAR MÉDIASZABÁLYOZÁS ALKOTMÁNYOSSÁGI KÉRDÉSEI KOLTAY ANDRÁS egyetemi adjunktus (PPKE JÁK) LAPSÁNSZKY ANDRÁS egyetemi docens (SZIE DFK, ELTE ÁJK) I. Részletesebben A médiaszabályozás két éve (2011 2012)
M é d i a t u d o m á n y i K ö n y v t á r A médiaszabályozás két éve (2011 2012) A médiaszabályozás két éve (2011 2012) Médiatudományi Könyvtár 5. Sorozatszerkesztő Koltay András Nyakas Levente A médiaszabályozás Részletesebben Tartalomjegyzék I. Bevezetés, a környezetjog alapjai... 2 II. A környezetjog jogintézményei, jogágak és megoldások... 12
[1] Tartalomjegyzék I. Bevezetés, a környezetjog alapjai... 2 I.1. Bevezetés... 2 I.2. A környezethez való jog... 3 I.3. A környezetjog elveiről... 7 II. A környezetjog jogintézményei, jogágak és megoldások... Részletesebben A FÁJLMEGOSZTÁS HAZAI ÉS UNIÓS JOGI SZEMMEL
Faludi Gábor Gyenge Anikó 1 A FÁJLMEGOSZTÁS HAZAI ÉS UNIÓS JOGI SZEMMEL 1. A fájlcsere 2 szerzői jogi minősítése A fájlcsere (peer-to-peer, P2P 3 ) szerzői jogi minősítésével hazánkban eddig a legrészletesebben Részletesebben A gazdasági alkotmány
Állam- és Jogtudományi Kar Drinóczi Tímea A gazdasági alkotmány A gazdasági alkotmány elmélete és összetevői a Magyar Köztársaságban, különös tekintettel a gazdasági alapjogokra PhD értekezés tézisei Témavezető Részletesebben O RSZÁGOS R ÁDIÓ ÉS T ELEVÍZIÓ T ESTÜLET J/19322 BESZÁMOLÓ. az Országos Rádió és Televízió Testület 2005. évi tevékenységéről. 2006. február 28.
O RSZÁGOS R ÁDIÓ ÉS T ELEVÍZIÓ T ESTÜLET J/19322 BESZÁMOLÓ az Országos Rádió és Televízió Testület 2005. évi tevékenységéről 2006. február 28. 2 3 Tartalomjegyzék BEVEZETŐ... 7 I. A VÉLEMÉNYSZABADSÁG, Részletesebben országgyűlési beszámoló országgyűlési Beszámoló a nemzeti médiaés hírközlési hatóság
országgyűlési beszámoló országgyűlési Beszámoló a nemzeti médiaés hírközlési hatóság m é d i a t a n á c s á n a k t e v é k e n y s é g é r ő l 2013 2 0 1 3 2 országgyűlési BESZÁMOLÓ 3 4 országgyűlési Részletesebben Dohányreklám-tilalom és véleményszabadság
Liber Ádám Dohányreklám-tilalom és véleményszabadság A dohányreklám a dohányzás egészségre káros hatásai miatt a reklámjog legkomolyabb vitákat övező területei közé tartozik, melyet közvetlenül befolyásol Részletesebben A védjegy és piaci előnyei
A védjegy és piaci előnyei Készítette: Dr. Fekete László 2011 Budapest 1. Bevezetés A védjegy az árujelzők legfontosabb fajtája, továbbá a piacgazdaságban az iparjogvédelem egyik legfontosabb jogintézménye. Részletesebben AZ ALKOTMÁNYBÍRÓSÁG HATÁROZATAI
2014. március 24. 2014. 8. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 8/2014. (III. 20.) AB határozat az Alaptörvény M) cikk (2) bekezdésének, valamint ezzel összefüggésben Részletesebben A követő jog. Egy jogintézmény múltja, jelene és jövője a magyar szerzői jogban KISS TIBOR. I. A követő jog fogalma
A követő jog Egy jogintézmény múltja, jelene és jövője a magyar szerzői jogban KISS TIBOR A I. A követő jog fogalma követő jog 1 azt jelenti, hogy meghatározott műalkotások szerzőjének joga van arra, hogy Részletesebben Cseporán Zsolt: A művészet szabadsága A képzőművészet járulékos alapjogi jellege: a tulajdonhoz való jog
Pázmány Law Working Papers 2013/15 Cseporán Zsolt: A művészet szabadsága A képzőművészet járulékos alapjogi jellege: a tulajdonhoz való jog Pázmány Péter Katolikus Egyetem / Pázmány Péter Catholic University Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés